01989A0315(01) — RO — 21.09.2017 — 002.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:









▼B

ACORD

între Comunitatea Economică Europeană și Canada privind comerțul cu băuturi alcoolice







COMUNITATEA ECONOMICĂ EUROPEANĂ ȘI GUVERNUL CANADEI (denumite în continuare „părțile”), LUÂND ÎN CONSIDERARE drepturile și obligațiile care le revin în temeiul Acordului General pentru Tarife și Comerț în ceea ce privește tratamentul produselor și, în special, al băuturilor alcoolice, originare de pe teritoriul celeilalte părți; REAMINTIND constatările și concluziile Grupului special GATT privind importul, distribuția și vânzarea băuturilor alcoolice de către agențiile de comercializare provinciale canadiene; DORIND să soluționeze diferendele privind comerțul în sectorul băuturilor alcoolice și să asigure respectarea obligațiilor juridice internaționale, recunoscând în același timp că se impun ajustări structurale cu titlu temporar; CĂUTÂND să se asigure ca măsurile care favorizează în prezent vânzarea băuturilor alcoolice originare din Comunitatea Economică Europeană să nu devină mai restrictive, CONVIN DUPĂ CUM URMEAZĂ:







Articolul 1

Definiții

În sensul prezentului acord:

„ ►M1 base price ◄ ” înseamnă costul la debarcare al băuturilor alcoolice care poate include costul serviciului asumat de autoritățile canadiene competente;

▼M1 —————

▼B

„autoritate canadiană competentă” înseamnă orice guvern, comisie, consiliu sau orice alt organism guvernamental autorizat de actele cu putere de lege să controleze vânzarea băuturilor spirtoase distilate, a vinului și a berii;

„costul serviciului” înseamnă cheltuieli auditate aferente achiziționării, depozitării, livrării la punctele de vânzare, manipulării și vânzării de băuturi alcoolice;

▼M1

„diferența de cost de serviciu” reprezintă valoarea prin care costul serviciului atribuit unui produs importat diferă de costul serviciului atribuit unui produs național similar;

▼B

„Comunitate” înseamnă Comunitatea Economică Europeană;

„radiere” înseamnă ștergerea unei înregistrări din catalog;

„băuturi spirtoase distilate” înseamnă rachiuri, lichioruri și alte băuturi spirtoase;

▼M1 —————

▼B

„înregistrare în catalog” înseamnă o decizie a unei autorități canadiene competente privind autorizarea vânzării unor mărci sau categorii de băuturi spirtoase distilate, de vinuri sau beri prin debușeurile sale;

„majorare” înseamnă suma adăugată prețului de bază, drepturilor și taxelor aplicabile pentru a stabili prețul cu amănuntul;

▼M1 —————

▼B

„măsură” înseamnă în special orice legislație, reglementare, procedură, cerință sau practică;

▼M1 —————

▼B

„produs din Canada” înseamnă băuturi spirtoase distilate, vin sau bere produse, îmbuteliate sau ambalate în Canada;

„produs din Comunitate” înseamnă băuturi spirtoase distilate, vin sau bere produse pe teritoriul vamal al Comunității;

▼M1

„vânzare cu amănuntul” reprezintă furnizarea de băuturi alcoolice către consumatorul final sau vânzarea către un restaurant, bar, club sau o altă unitate autorizată;

▼M2

„autoritate competentă” înseamnă orice guvern, comisie, consiliu sau orice altă agenție guvernamentală a unei părți, autorizată de actele cu putere de lege să controleze vânzarea vinurilor și a băuturilor spirtoase distilate.

▼M1

Articolul 2

Tratamentul național și tratamentul pe baza clauzei națiunii celei mai favorizate

(1) Autoritățile canadiene competente acordă tratamentul național și tratamentul pe baza clauzei națiunii celei mai favorizate băuturilor alcoolice care sunt produse de Comunitate în conformitate cu Acordul OMC. La nivelul provinciilor, tratament național și tratamentul pe baza clauzei națiunii celei mai favorizate înseamnă un tratament care nu este mai puțin favorabil decât cel mai favorabil tratament acordat de o provincie oricăror produse similare din Canada sau dintr-o altă țară terță.

(2) Prin derogare de la alineatul (1), autoritățile canadiene competente pot menține o măsură în limitele jurisdicției proprii, sub rezerva ca aceasta să fie pusă în aplicare în mod compatibil cu legislația canadiană:

(a) limitarea vânzărilor unei distilerii sau fabrici de vinuri la băuturile distilate sau vinurile produse în unitățile respective la prețuri care să nu fie inferioare celor pentru aceleași băuturi spirtoase distilate sau vinuri vândute prin punctele de vânzare disponibile pentru produsele comunitare;

▼M2

(b) instituirea obligației ca depozitele de vinuri private din afara locurilor de producție din Ontario și Columbia Britanică să vândă numai vinuri produse de către fabricile de vinuri din Canada. Numărul acestor depozite de vinuri private din afara locurilor de producție autorizate să comercializeze doar vinuri produse în fabrici de vinuri din Canada în aceste provincii nu trebuie să depășească 292 în Ontario și 60 în Columbia Britanică;

▼M1

(c) instituirea obligației ca, cu excepția existentă a opt mărci de vinuri care poartă o denumire de origine, a vinurilor fără denumire de origine și fără indicarea numelui soiurilor vândute în băcăniile din Québec în conformitate cu dispozițiile legale aplicabile, vinurile să fie îmbuteliate în Québec, cu condiția asigurării în Québec a altor puncte de vânzare pentru vinul produs în Comunitate, indiferent dacă acesta este sau nu îmbuteliat în Québec.

Articolul 3

Indicații geografice

(1) Autoritățile canadiene competente nu înregistrează și nu vând vinuri sau băuturi spirtoase care poartă în mod incorect o indicație geografică protejată în conformitate cu legislația canadiană.

(2) Autoritățile canadiene competente, în exercitarea funcțiunilor de achiziție sau vânzare de vinuri, mențin normele de achiziție sau politicile referitoare la denumirile geografice ale Comunității, pentru a nu comercializa vinuri neoriginare din locul indicat de denumirea în cauză, dacă nu au procedat astfel la 1 noiembrie 2002.

▼M2

Articolul 4

Tratament comercial

(1) Autoritățile competente, în exercitarea responsabilităților lor de achiziție, distribuire și vânzare cu amănuntul a produselor celeilalte părți, aderă la dispozițiile articolului XVII din GATT privind întreprinderile comerciale de stat, în special cu privire la adoptarea de decizii în acest scop numai pe baza considerentelor de ordin comercial, și oferă întreprinderilor celeilalte părți oportunități adecvate, în conformitate cu practica comercială uzuală, de a concura în vederea participării la asemenea achiziții.

(2) Fiecare parte ia toate măsurile posibile pentru a se asigura că o întreprindere căreia i-a fost acordat monopolul comercializării și vânzării de vinuri și de băuturi spirtoase pe teritoriul său nu se folosește de poziția sa de monopol pentru a se angaja, fie direct, fie indirect, inclusiv prin relațiile sale cu societatea-mamă, filiale sau alte întreprinderi cu participare comună, în vânzarea de vinuri și de băuturi spirtoase pe o piață în afara teritoriului în care întreprinderea deține monopolul care generează un efect anticoncurențial, provocând o restricționare semnificativă a concurenței pe respectiva piață.

Articolul 4a

Stabilirea prețurilor

(1) Autoritățile competente ale părților se asigură că majorările, costurile serviciilor sau alte măsuri de stabilire a prețurilor sunt nediscriminatorii, se aplică tuturor vânzărilor cu amănuntul și sunt conforme cu articolul 2.

(2) Produselor celeilalte părți li se poate aplica o diferență de cost de serviciu numai dacă aceasta nu este mai mare decât costurile suplimentare obligatoriu aferente comercializării produselor celeilalte părți, luând în considerare costurile suplimentare care rezultă, printre altele, din modul și frecvența livrării.

(3) Fiecare parte se asigură că nu se aplică un cost al serviciului în cazul unui produs al celeilalte părți pe baza valorii produsului respectiv.

(4) Diferența de cost de serviciu se justifică în conformitate cu procedurile contabile standard de către auditori independenți, pe baza unui audit finalizat la cererea celeilalte părți în termen de un an de la intrarea în vigoare a Acordului privind vinurile și băuturile spirtoase din 2003 și, ulterior, la cererea părții în cauză, la intervale de cel puțin patru ani. Auditurile sunt puse la dispoziția oricăreia dintre părți în termen de un an de la formularea cererii.

(5) Autoritățile competente actualizează tarifele legate de diferențele de cost de serviciu, în funcție de necesități, pentru a reflecta angajamentul asumat în conformitate cu articolul 4a alineatul (2).

(6) Autoritățile competente pun la dispoziția publicului tarifele legate de diferențele de cost de serviciu aplicabile prin mijloace accesibile publicului, cum ar fi site-ul oficial al acestora.

(7) Autoritățile competente stabilesc un punct de contact pentru întrebările și preocupările formulate de cealaltă parte cu privire la tarifele legate de diferențele de cost de serviciu. Oricare dintre părți va răspunde la solicitarea celeilalte părți în termen de 60 de zile de la primirea cererii.

▼M2

Articolul 4b

Cerințe privind amestecurile

Niciuna dintre părți nu poate adopta sau menține nicio măsură care să impună ca băuturile spirtoase distilate importate de pe teritoriul celeilalte părți în scopul îmbutelierii să fie amestecate cu alte băuturi spirtoase distilate ale părții importatoare.

▼B

Articolul 5

Măsurile de înregistrare în catalog și de radiere

(1) Orice măsură a autorităților canadiene competente care se referă la înregistrarea în catalog sau la radierea produselor din Comunitate trebuie să fie:

(a) nediscriminatorie;

(b) bazată pe considerații comerciale normale;

(c) transparentă și să nu creeze bariere deghizate în calea comerțului; și

(d) publicată și pusă la dispoziția persoanelor care au un interes în ceea ce privește comerțul, înregistrarea în catalog sau deciziile cu privire la radierea acestor produse.

(2) În ceea ce privește cererile de înregistrare în catalog sau deciziile privind radierea produselor din Comunitate, autoritățile canadiene competente furnizează:

(a) fără întârziere, solicitanților, o notificare în scris a deciziilor;

▼M1

(b) în cazul unui refuz de înregistrare sau a unei decizii de radiere, se furnizează o explicație în scris a deciziilor respective;

▼B

(c) proceduri administrative de atac care permit o revizuire promptă și obiectivă a deciziilor de respingere a unei cereri de înregistrare în catalog sau de radiere a unui produs.

Articolul 6

Consultări

Părțile monitorizează punerea în aplicare a acordului și se consultă fără întârziere, la cererea oricăreia din ele, asupra oricărei probleme cu privire la interpretarea și punerea în aplicare a acordului. Părțile se consultă, în special, asupra măsurilor care favorizează în prezent vânzarea produsului din Comunitate.

▼M1

Articolul 7

Dispoziții finale

(1) Părțile mențin drepturile și obligațiile în conformitate cu Acordul OMC.

(2) Nici o dispoziție din prezentul acord nu aduce atingere drepturilor unui furnizor, ale agentului acestuia sau ale altei părți interesate prevăzute în legislația canadiană.

(3) Dacă o autoritate a unei provincii canadiene nu își exercită competențele de supraveghere a selecției produselor și a vânzării cu amănuntul, nu beneficiază de dispozițiile prezentului acord.

▼B

Articolul 8

Durata

Prezentul acord intră în vigoare la data semnării.

Prezentul acord are o durată nedeterminată. ►M1 Poate fi denunțat de oricare dintre părți pe baza unui preaviz de un an. ◄

▼M1

Dacă una din părți denunță Acordul între Comunitatea Europeană și Canada privind comerțul cu vinuri și băuturi spirtoase, această denunțare are ca efect denunțarea simultană a prezentului acord.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

SCHIMBURI DE SCRISORI

Scrisoarea nr. 1

Bruxelles, 28 februarie 1989

Stimate domn,

Am onoarea să mă refer la Acordul dintre Canada și Comunitatea Economică Europeană privind comerțul cu băuturi alcoolice semnat astăzi.

Doresc să confirm faptul că primul-ministru al Canadei și prim-miniștrii provinciilor canadiene au convenit să înceapă negocierile la care participă guvernul federal și guvernele provinciale, cu privire la reducerea sau eliminarea barierelor din calea comerțului cu băuturi alcoolice, inclusiv bere, dintre provincii.

Canada ia măsuri privind stabilirea prețului berii în conformitate cu obligațiile care îi revin în temeiul Acordului General pentru Tarife și Comerț după finalizarea cu succes a acestui proces.

Vă rog să primiți, stimate domn, expresia înaltei mele considerații.

Pentru Guvernul Canadei

Scrisoarea nr. 2

Bruxelles, 28 februarie 1989

Stimate domn,

Confirm primirea scrisorii dumneavoastră din data de astăzi privind diferența de majorare aplicată berii.

Am luat act de intenția Guvernului Canadei de a lua măsuri privind stabilirea prețului berii în conformitate cu obligațiile care îi revin în temeiul Acordului General pentru Tarife și Comerț.

Vă rog să primiți, stimate domn, expresia înaltei mele considerații.

În numele Consiliului Comunităților Europene

Scrisoarea nr. 1

Bruxelles, 28 februarie 1989

Stimate domn,

În contextul acordului bilateral având ca obiect soluționarea diferendelor dintre Canada și Comunitate privind practicile regiilor provinciale pentru alcool din Canada, pe care l-am semnat astăzi, confirm disponibilitatea Comunității de a negocia cu Canada cu privire la supravegherea și protecția reciprocă a denumirilor de băuturi spirtoase. Iau act de faptul că Guvernul Canadei este, de asemenea, dispus să înceapă în paralel negocieri privind recunoașterea reciprocă a denumirilor de origine ale vinurilor și că suntem de acord să inițiem aceste negocieri în cursul primului trimestru al anului 1989.

V-aș fi recunoscător dacă ați avea amabilitatea să confirmați acordul Guvernului Canadei privind conținutul prezentei scrisori.

Vă rog să primiți, stimate domn, expresia înaltei mele considerații.

În numele Consiliului Comunităților Europene

Scrisoarea nr. 2

Bruxelles, 28 februarie 1989

Stimate domn,

Vă mulțumesc pentru scrisoarea dumneavoastră din data de astăzi privind disponibilitatea Comunității de a începe negocierile cu privire la supravegherea și protecția reciprocă a denumirilor de băuturi spirtoase și privind recunoașterea reciprocă a denumirilor de origine ale vinurilor. Confirm disponibilitatea Guvernului Canadei privind începerea negocierilor propuse.

Vă rog să primiți, stimate domn, expresia înaltei mele considerații.

Pentru Guvernul Canadei